হিন্দু
হিন্দু শব্দটি এসেছে (পার্সিয়ান হয়ে) সংস্কৃত শব্দ সিন্ধু (ঐতিহাসিক স্থানীয় সিন্ধু নদী বা ইন্ডাস্ রিভার) থেকে। এর অবস্থান ছিল ভারতীয় উপমহাদেশের উত্তরপশ্চিম অংশে (বর্তমানে পাকিস্তান এবং উত্তর ভারতের অংশে)। গেবিন ফ্লাডের মতে, "আসল পরিভাষা হিন্দু প্রথম দেওয়া হয় পার্সিয়ান ভৌগোলিক পরিভাষা থেকে যা দ্বারা সিন্ধু নদীর পাশে বসবাসকারী লোকেদের বোঝানো হত। শব্দটি দিয়ে তখন ভৌগোলিক অবস্থান বোঝানো হত এবং এর দ্বারা কোন ধর্মকে বোঝানো হত না।
হরিহরালয়
হরিহর + আলয় =হরিহরালয়। হরিহরালয় নামটি এঙ্কর-পূর্ব যুগের কম্বোডিয়ার প্রভাবশালী হিন্দু দেবতা হরিহর এর নাম থেকে এসেছে। ‘হরিহর’ নামটি ‘হরি’ এবং ‘হর’ এই দুটি নামের যৌগিক রূপ যেখানে হরি বিষ্ণুর নাম (বিষ্ণু সহস্রনাম এ বিষ্ণুর এক নাম) এবং হর শিব এর নাম। কম্বোডিয়ার হরিহর একজন পুরুষ দেবতা যার অর্ধেকাংশ বিষ্ণুর অনুরূপ এবং অন্য অর্ধাংশ শিবের অনুরূপ। উদাহরণস্বরূপ হরিহর মূর্তির মস্তকের একপাশে মুকুট থাকে যা বিষ্ণুর বৈশিষ্ট্য প্রকাশ করে এবং অন্যপাশে জটাজুটবদ্ধ কেশ থাকে যা শিবের মস্তকে শোভা পায়।